Την τακτική που ακολουθεί τα προηγούμενα χρόνια, δένοντας τους ποδοσφαιριστές που έχουν καλές εμφανίσεις, ετοιμάζεται να συνεχίσει ο Ολυμπιακός.



Στην προκειμένη περίπτωση η συγκεκριμένη εξέλιξη αφορά τον Ουσεϊνού Μπα, όπως γράφει σήμερα το «Φως των Σπορ».



Ο Σενεγαλέζος κεντρικός αμυντικός έχει καταφέρει να κερδίσει την εμπιστοσύνη του Πέδρο Μαρτίνς, ο οποίος τον έχει χρησιμοποιήσει σε αρκετά παιχνίδια της ομάδας και παράλληλα τον δήλωσε στην ευρωπαϊκή λίστα για τους αγώνες με την Άρσεναλ για την φάση των «32» του Europa League.



Το συμβόλαιο του Αφρικανού κεντρικού αμυντικού λήγει το 2023, όμως οι «ερυθρόλευκοι» σκοπεύουν να τον κρατήσουν για περισσότερα χρόνια με καλύτερους οικονομικούς όρους.